Dave Douglas
Store norske leksikon,Kunst og estetikk,Musikk,Jazz,Nord-Amerikanske jazzutøvere og -ensembler, 1980 til i dag
Dave Douglas, amerikansk jazzmusiker, trompeter og komponist. Douglas har forsket i området der jazz og moderne klassisk musikk møtes. Dessuten er han opptatt av folkemusikk fra ulike land, spesielt musikk-uttrykk fra Balkan.
Han har høstet erfaring med musikere som Horace Silver, John Zorn, Tim Berne og Myra Melford. Douglas leder flere ulike grupper, blant annet en kvartett og en sekstett, og dessuten Tiny Bell Trio, som konsentrerer seg om musikk med utgangspunkt i Øst-Europa, noe som er godt dokumentert på albumet Songs for Wandering Souls (1999). Soul on Soul (2000) er en hyllest til Mary Lou Williams. Utvalgte utgivelser Constellations (1995)  Songs for Wandering Souls (1999, med Tiny Bell Trio)  Soul on Soul (2000)  A Thousand Evenings (2001)  Freak In (2003)  Strange Liberation (2004)  Keystone (2005) Spirit Moves (2009)  Time Travel (2013)  Fabliaux (2015)  Devotion (2019) Les mer i Store norske leksikon jazz musikk i USA